|  |  |  |  |
| --- | --- | --- | --- |
| **Møde den** | **Møde** | Klokkeslæt | Sted |
| Tirsdag den 29. august 2023 | Uddannelsesudvalgsmøde | 12.00-13.00 | Rektoratets mødelokale |

|  |  |
| --- | --- |
| **Faste deltagere** | Berit Eika (formand), Lise Wogensen Bach (HE), Finn Borchsenius (TECH), Niels Overgaard Lehmann (AR), Kristine Kilså (NAT), Morten Rask (BSS), Anna Bak Maigaard (AU Uddannelse), Anne Mette Mørcke (observatør, CED), Lisbeth Halmø Nørholm (referent, Universitetsledelsens Stab). |
| **Afbud** | Kristine Kilså (Nat) |
| **Gæster** | Mark Arve (US), pkt. 2  Mette Buhl (AU Uddannelse), pkt. 3 |

|  |  |
| --- | --- |
| **Nr.** | **Dagsordenspunkt** |
| **1** | **Godkendelse af dagsorden og referat (B)** |
|  | Udvalget godkendte dagsorden for dagens møde. Udvalget godkendte referat fra udvalgsmøde den 13. juni 2023 med følgende kommentarer, som referatet tilrettes efter:   * Det tilføjes, at den ny praksis for kommunikation med studerende er en generel retningslinje * Det tilføjes, at konkret definition af studiekritisk kommunikation fastlægges i dialog med fakulteterne.   Udvalget bemærkede desuden, at det er vigtigt i det videre arbejde, at bemærkningerne fra udvalget – fra dette og tidligere møder – indarbejdes i materialet. |
| **2** | **Kvartalsstatus på UU’s 2023-handleplan (D)** |
|  | Udvalgets gennemgik status på hver handleplansaktivitet med angivelse af, om aktiviteten er implementeret, igangsat og mere end halvvejs, igangsat og mindre end halvvejs eller ikke igangsat.  Studiefaglige refleksionsrum er igangsat og mindre end halvvejs, men der ligger planer for det videre arbejde, og det vurderes, at målsætningerne for aktiviteten i 2023 vil blive indfriet. Udvalget var enige om, at fortsat progression kræver ledelsesmæssigt bevågenhed på fakulteterne ift. aktiviteten.  Digitalt kompetente kandidater kører som planlagt og vurderes at være igangsat og mere end halvvejs – og snart fuldt implementeret fsva. målsætningerne for 2023.  Pilotprojekt om uddannelseskollegium er under afslutning og på vej i drift og dermed fuldt implementeret.  Pilotprojekt om mentorordning mellem studerende og alumner i SMV’er vurderes at være igangsat og over halvvejs. Det samme gør sig gældende for etablering af tværgående entreprenørskabskursus.  Projekt om styrket forskningsintegration er implementeret fsva. aktiviteter og målsætninger for 2023. Det blev fremhævet, at der fortsat er behov for ledelsesmæssigt fokus på forskningsbaseret uddannelse.  Udvalget konkluderede på denne baggrund, at udvalgets handleplansaktiviteter for 2023 forløber planmæssigt.  Herefter drøftede udvalget kort reviderede beskrivelser af udvalgets indspil til aktiviteter i handleplan 2024. Berit fremlagde på mødet forslag til nye formuleringer som resultat af den drøftelse, som Universitetsledelsen har haft om forslag til handleplansaktiviteter 2024. Uddannelsesudvalget nåede til enighed om nye beskrivelser. De overordnede forslag fra Uddannelsesudvalget til handleplan 2024 er uændret. Næste skridt er, at bestyrelsen drøfter det samlede forslag til handleplan og aktiviteter 2024. |
| **3** | **Opfølgning på indsatsen ”Forebyggelse af snyd”** |
|  | Udvalget tog status på de reviderede retningslinjer og indsatsen ”forebyggelse af snyd” til efterretning, ligesom udvalget kvitterede for oversigterne over eksamenssnyd i 2021 og 2022.  Udvalget godkendte de ændrede retningslinjer vedr. sanktionerne ved ukorrekt parafrasering. De ændrede retningslinjer indebærer, at der nu ved sanktionering skal medtages kildeangivelse som mulig formildende omstændighed ifm. ukorrekt parafrasering.  Udvalget bemærkede derudover følgende ting, som AU Uddannelse bedes gå videre med:   * Det bør undersøges, om sager om eksamenssnyd behandles ens i hhv. efterårs- og forårssemestre * Det bør præciseres, at studieleder som led i kvalitetsarbejdet videreformidler den oversigt, som AU Uddannelse fremadrettet vil lave over antallet af sager, forseelsestypen, og evt. kurser, der er indberettet mange gange i det pågældende semester, fordelt på uddannelse * AU Uddannelse bedes overveje, om det kan være hensigtsmæssigt at uddybe, hvad der forstås ved ”2 eller flere siders sammenlagt direkte afskrift”, og om dette bør ses i relation til opgavens samlede omfang ved sanktionering. |
| **4** | **Kommende møder (O)** |
|  | Berit orienterede om fællesmøde med Erhvervsudvalget torsdag den 31. august 2023, hvor Dansk Erhverv, Salling Group og Norlys deltager. |
| **7** | **Eventuelt (O)** |
|  | Finn informerede om workshop om inklusion og læringsledelse, som finder sted den 7. december 2023 med mulighed for tilmelding. Der er syv pladser pr. fakultet og workshoppen er især målrettet undervisere, som har erfaring med særlige grupper af studerende. |